CELEX: 32012R1047
Language: hr
Date: 2012-11-08 00:00:00
Title: Uredba Komisije (EU) br. 1047/2012 od 8. studenoga 2012. o izmjeni Uredbe (EZ) br. 1924/2006 u pogledu popisa prehrambenih tvrdnji  Tekst značajan za EGP

13/Sv. 60
            
            
               HR
            
            
               Službeni list Europske unije
            
            
               208
            
         32012R1047
   
               L 310/36
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 1047/2012
   od 8. studenoga 2012.
   o izmjeni Uredbe (EZ) br. 1924/2006 u pogledu popisa prehrambenih tvrdnji
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1924/2006 Europskog parlamenta i Vijeća od 20. prosinca 2006. o prehrambenim i zdravstvenim tvrdnjama koje se navode na hrani (1), a posebno njezin članak 8. stavak 2.,
   budući da:
   
               (1)
            
            
               Člankom 8. stavkom 1. Uredbe (EZ) br. 1924/2006 predviđeno je da su prehrambene tvrdnje dozvoljene samo ako su navedene u Prilogu toj Uredbi, koja utvrđuje i uvjete uporabe tih tvrdnji.
            
         
               (2)
            
            
               Nakon savjetovanja s državama članicama i dionicima, a posebno subjektima u poslovanju s hranom i skupinama potrošača, zaključeno je da je na popis dozvoljenih prehrambenih tvrdnji potrebno dodati nove prehrambene tvrdnje te da je potrebno izmijeniti uvjete uporabe tvrdnji koje su već dozvoljene Uredbom (EZ) br. 1924/2006.
            
         
               (3)
            
            
               Sol se koristi kao konzervans i pojačivač okusa. S razvojem nove tehnologije i prihvaćanjem savjeta znanstvenika o soli, proizvođači nastoje proizvoditi sve više proizvoda bez dodatka soli, u slučaju kada je to tehnološki izvedivo. Međutim, tvrdnja da određenoj hrani nije dodana sol/natrij trenutačno nije dozvoljena. S obzirom na to da sa zdravstvenog stajališta postoji interes poticati takve inovacije, bilo bi prikladno omogućiti proizvođačima da obavijeste potrošače o tom vidu proizvodnog procesa. Kako bi se izbjegla primjena takve tvrdnje u odnosu na hranu koja je prirodno bogata natrijem, njezina bi se primjena trebala ograničiti na hranu s malom količinom natrija.
            
         
               (4)
            
            
               Europski parlament je u svojoj Rezoluciji od 2. veljače 2012. o nacrtu Uredbe Komisije o izmjeni Uredbe (EZ) br. 1924/2006 u pogledu popisa prehrambenih tvrdnji procijenio da bi nova prehrambena tvrdnja kojom bi se dopustilo priopćavanje skromnijih smanjenja od onih dozvoljenih pod tvrdnjom „dijetalna” bila u suprotnosti sa svrhom i sadržajem temeljnog instrumenta.
            
         
               (5)
            
            
               Smanjenje količine zasićenih masti korisno je samo kada one nisu zamijenjene ili kada su zamijenjene nezasićenim mastima. Zamjena zasićenih masti transmasnim kiselinama nema pozitivan utjecaj na zdravlje i stoga bi uvjeti primjene prehrambene tvrdnje koja se odnosi na smanjenje količine zasićenih masnih kiselina trebali omogućiti izbjegavanje zamjene transmasnim kiselinama.
            
         
               (6)
            
            
               Pod trenutnim uvjetima, tvrdnja o smanjenoj količini šećera može se navoditi čak i kada su šećeri zamijenjeni mastima, što dovodi do preoblikovanog proizvoda koji je bogatiji energijom. Tvrdnja u kojoj se navodi da je količina šećera smanjena stoga mora biti dozvoljena samo kada se nakon preoblikovanja ne povećava energetska vrijednost hrane. Stroži uvjeti kojima se traži smanjenje energetske vrijednosti razmjerno smanjenju količine šećera mogli bi se ostvariti samo u odnosu na ograničen broj proizvoda i stoga bi u velikoj mjeri ograničili uporabu te tvrdnje.
            
         
               (7)
            
            
               Prilog Uredbi (EZ) br. 1924/2006 treba stoga na odgovarajući način izmijeniti.
            
         
               (8)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja i nisu im se usprotivili ni Europski parlament niti Vijeće,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1924/2006 izmjenjuje se u skladu s Prilogom ovoj Uredbi.
   Članak 2.
   Proizvodi stavljeni na tržište prije 1. lipnja 2014. koji nisu u skladu sa zahtjevima Uredbe (EZ) br. 1924/2006 kako je izmijenjena ovom Uredbom mogu se stavljati na tržište do isteka zaliha.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. studenoga 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 404, 30.12.2006., str. 9.
   
      PRILOG
      Prilog Uredbi (EZ) br. 1924/2006 mijenja se kako slijedi:
      
                  1.
               
               
                  Nakon unosa o tvrdnji „BEZ NATRIJA ili BEZ SOLI” dodaje se sljedeći unos:
                  „BEZ DODANOG NATRIJA/SOLI
                  Tvrdnja da nekoj hrani nije dodan natrij/sol i svaka tvrdnja za koju je vjerojatno da ima isto značenje za potrošača može se navoditi samo u slučaju kada proizvod ne sadrži dodani natrij/sol ili drugi sastojak koji sadrži natrij/sol i ako proizvod sadrži najviše 0,12 g natrija ili jednakovrijednu vrijednost za sol, na 100 g ili 100 ml.”
               
            
                  2.
               
               
                  U unosu koji se odnosi na tvrdnju „SMANJEN SADRŽAJ (NAZIV HRANJIVE TVARI)”, dodaju se sljedeći stavci:
                  „Tvrdnja ‚smanjen sadržaj zasićenih masti’ i svaka tvrdnja za koju je vjerojatno da ima isto značenje za potrošača može se navoditi samo:
                  
                              (a)
                           
                           
                              ako je zbroj zasićenih masnih kiselina i transmasnih kiselina u proizvodu na kojem je tvrdnja navedena barem 30 % manji od zbroja zasićenih masnih kiselina i transmasnih kiselina u sličnom proizvodu; i
                           
                        
                              (b)
                           
                           
                              ako je sadržaj transmasnih kiselina u proizvodu na kojem je navedena ista tvrdnja jednak ili manji od sadržaja u sličnom proizvodu.
                           
                        Tvrdnja ‚smanjen sadržaj šećera’ i svaka tvrdnja za koju je vjerojatno da ima isto značenje za potrošača može se navoditi samo ako je energetska vrijednost proizvoda koji nosi tu tvrdnju jednaka ili manja od energetske vrijednosti sličnog proizvoda.”